
SIA “JELGAVAS ŪDENS” PAMATKAPITĀLA PALIELINĀŠANA 
PROJEKTA “PĀRVADA PĀR DZELZCEĻU LIETUVAS ŠOSEJĀ, JELGAVĀ ATJAUNOŠANA” IETVAROS

Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
Jelgavas valstspilsētas pašvaldības dome 2025. gada 24. jūlijā pieņēma lēmumu Nr.10/19 par Līdzfinansējuma nodrošināšanu projektam “Pārvada pār dzelzceļu Lietuvas šosejā, Jelgavā atjaunošana” (turpmāk – Projekts).
Projekta ietvaros tika veikts atklāts konkurss Nr. JVP 2026/38/AK “Pārvada pār dzelzceļu Lietuvas šosejā, Jelgavā atjaunošana” (turpmāk – iepirkums), un 2026. gada 13. jūlijā pieņemts lēmums par līguma slēgšanu ar Personu apvienību “SMA-VIADUKTS” 4 267 908,88 euro apmērā (bez PVN). Iepirkuma ietvaros paredzēta pārvada pār dzelzceļu Lietuvas šosejā, Jelgavā atjaunošana, tai skaitā: konstrukciju atjaunošana, brauktuves seguma atjaunošana, deformācijas šuvju un hidroizolācijas atjaunošana, gājēju ietvju paplašināšana, apgaismojuma uzlabošana, lietus ūdeņu uztveršanas sistēmas izbūve, kā arī ūdensvada tīklu pārbūve. 
Starp Jelgavas valstspilsētas pašvaldību un pašvaldības kapitālsabiedrību Sabiedrība ar ierobežotu atbildību “JELGAVAS ŪDENS”, reģ. Nr. 41703001321 (turpmāk – SIA “JELGAVAS ŪDENS”), 2025. gada 4. februārī ir noslēgts Līgums par sabiedrisko ūdenssaimniecības pakalpojumu sniegšanu, saskaņā ar kuru SIA “JELGAVAS ŪDENS” nodrošina sabiedrisko pakalpojumu (ūdenssaimniecības pakalpojumu) Jelgavas valstspilsētā.
Tā kā Projekta ietvaros pārbūvējamie ūdensvada tīkli pēc Projekta īstenošanas tiks izmantoti SIA “JELGAVAS ŪDENS” deleģēto sabiedrisko ūdenssaimniecības pakalpojumu sniegšanai, SIA “JELGAVAS ŪDENS” piedalās Projekta īstenošanā kā sadarbības partneris, un pašvaldība finansējumu ūdensvada tīklu pārbūves izmaksu segšanai nodrošina, veicot ieguldījumu tās pamatkapitālā.
Starp Jelgavas valstspilsētas pašvaldību un SIA “JELGAVAS ŪDENS” tiks noslēgts sadarbības līgums, kurā tiks noteikti pušu pienākumi Projekta īstenošanā, tai skaitā SIA “JELGAVAS ŪDENS” pienākums nodrošināt ūdensvada tīklu pārbūves apmaksu posmā pie dzelzceļa pārvada Lietuvas šosejā, Jelgavā, gar nekustamo īpašumu Lietuvas šoseja 2C, aptuveni 53 metru garumā. Atbilstoši Projekta īstenošanai piešķirtajam finansējumam Jelgavas valstspilsētas pašvaldība palielinās SIA “JELGAVAS ŪDENS” pamatkapitālu ūdensvada tīklu pārbūves izmaksu segšanai.
Ņemot vērā minēto un saskaņā ar Pašvaldību likuma 4.panta pirmās daļas 1.punktu, Publiskas personas kapitāla daļu un kapitālsabiedrību pārvaldības likuma 154.pantu, Komerclikuma 197.pantu, lai nodrošinātu SIA “JELGAVAS ŪDENS” iespēju veikt Projekta ietvaros paredzēto ūdensvada tīklu pārbūves apmaksu,

JELGAVAS VALSTSPILSĒTAS PAŠVALDĪBAS DOME NOLEMJ:
Palielināt SIA “JELGAVAS ŪDENS” pamatkapitālu 2026. gadā, veicot naudas ieguldījumu naudā 25 425,00 euro (divdesmit pieci tūkstoši četri simti divdesmit pieci euro, 00 centu) apmērā no plānotajiem aizņēmuma līdzekļiem, kas paredzēti investīciju projekta “Pārvada pār dzelzceļu Lietuvas šosejā, Jelgavā atjaunošana” īstenošanai (pamatbudžeta izdevumu programma “04.510.537. Investīciju projekts “Pārvada pār dzelzceļu Lietuvas šosejā, Jelgavā atjaunošana”) pretī saņemot 25 425 jaunu daļu (katras daļas vērtība 1 euro).

